CELEX: 32011D0914(01)
Language: et
Date: 2011-09-12 00:00:00
Title: Komisjoni otsus, 12. september 2011 , milles käsitletakse mitme määruse (EÜ) nr 882/2004 kohaldamise tagamiseks vajaliku meetme rahastamist 2011. aastal

14.9.2011   
            
            
               ET
            
            
               Euroopa Liidu Teataja
            
            
               C 271/9
            
         KOMISJONI OTSUS,
   12. september 2011,
   milles käsitletakse mitme määruse (EÜ) nr 882/2004 kohaldamise tagamiseks vajaliku meetme rahastamist 2011. aastal
   2011/C 271/05
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (1) (edaspidi „finantsmäärus”), eriti selle artiklit 75,
   võttes arvesse komisjoni 23. detsembri 2002. aasta määrust (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (2) (edaspidi „rakenduseeskirjad”), eriti selle artiklit 90,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (3) eriti selle artikli 66 lõike 1 punkti c,
   ning arvestades järgmist:
   
               (1)
            
            
               Kooskõlas finantsmääruse artikliga 75 ja rakenduseeskirjade artikli 90 lõikega 1 eelneb liidu eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, kelle institutsioon on selleks volitanud.
            
         
               (2)
            
            
               Määruses (EÜ) nr 882/2004 on sätestatud ametlike kontrollide tegemise eeskirjad, mille alusel kontrollitakse vastavust sellistele kehtivatele eeskirjadele, mille eesmärk on eelkõige vältida, kõrvaldada või vähendada vastuvõetava tasemeni inimestele ja loomadele otseselt või keskkonna kaudu tekkivaid ohte ning tagada õiglaste tavade rakendamine sööda- ja toidukaubanduses ning tarbijate huvide kaitsmine, sealhulgas sööda ja toidu märgistamine ja muud tarbija teavitamise vormid.
            
         
               (3)
            
            
               Määruse (EÜ) nr 882/2004 artikli 66 lõike 1 punktis c on sätestatud, et eraldised, mis on vajalikud muude kõnealuse määruse kohaldamiseks vajalike meetmete rahastamiseks, kinnitatakse igal aastal eelarvemenetluse raames. Need artiklis 66 osutatud meetmed hõlmavad eelkõige uuringute korraldamist, teabe avaldamist ning kohtumiste ja konverentside korraldamist.
            
         
               (4)
            
            
               Euroopa Parlamendi ja nõukogu 17. novembri 2003. aasta määruse (EÜ) nr 2160/2003 (Salmonella ja teiste konkreetsete toidupõhiste zoonootilise toimega mõjurite kontrolli kohta) (4) kohaselt võidakse määratleda liidu eesmärgid kõnealuste mõjurite esinemissageduse vähendamiseks ning liikmesriigid peaksid nende eesmärkide saavutamiseks kehtestama riiklikud tõrjeprogrammid. Euroopa Toiduohutusamet (EFSA) võttis 9. detsembril 2009. aastal vastu teadusliku arvamuse, milles hinnatakse seda, kui suur oht on Euroopa Liidus inimestel nakatuda broileriliha söömisel kampülobakterioosi (5). Selle arvamuse kohaselt on kampülobakterioos kõige sagedamini esinev toidu kaudu saadav nakkus Euroopa Liidus (aastas tuleb ette umbes 20 miljonit kliinilise kampülobakterioosi juhtumit). 11. märtsil 2010. aastal võttis EFSA vastu teadusliku arvamuse tapaloomadel ja aretussigadel esineva Salmonella mikrobioloogiliste riskide hindamise kohta (6). Selle arvamuse kohaselt põhjustavad sead umbes 10–20 % kõigist liidus ettetulevatest inimestel esineva Salmonella-nakkuse juhtudest. Määruse (EÜ) nr 2160/2003 artikli 4 lõike 4 punkti a kohaselt tuleb enne zoonootilise toimega mõjurite esinemissageduse vähendamise eesmärgi määratlemist Euroopa Liidus teha eeldatavate kulude ja tulude analüüs.
            
         
               (5)
            
            
               Euroopa Parlamendi ja nõukogu 29. aprilli 2004. aasta määruse (EÜ) nr 853/2004 (millega sätestatakse loomset päritolu toidu hügieeni erieeskirjad) (7) artikli 6 lõike 4 kohaselt peavad toidukäitlejad, kes impordivad toitu, mis sisaldab nii taimset päritolu tooteid kui ka loomset päritolu töödeldud tooteid, tagama, et sellises toidus sisalduvad loomset päritolu töödeldud tooted vastavad asjakohastele määruses sätestatud nõuetele. Ametlike kontrollide puhul peavad nad lisaks suutma tõendada, et see nii on. Kuna kõnealuste eeskirjade mõju oleks ilmselt olnud suur, siis kehtestati komisjoni määrusega (EÜ) nr 1162/2009 (8) üleminekumeetmed, milles nähti ette erandid teatavate eeskirjade puhul ja mis kehtivad kuni 31. detsembrini 2013, ning kaalutakse ka määruse (EÜ) nr 853/2004 vastavate eeskirjade võimalikku muutmist. Pärast üleminekumeetmete rakendamise lõppu tuleks hinnata, kuidas need uued eeskirjad võivad mõjutada toidukäitlejaid ja ametlikke kontrolle.
            
         
               (6)
            
            
               Komisjoni 15. novembri 2005. aasta määrusega (EÜ) nr 2073/2005 (toiduainete mikrobioloogiliste kriteeriumide kohta) (9) on rakendatud Euroopa Parlamendi ja nõukogu 29. aprilli 2004. aasta määruse (EÜ) nr 852/2004 (toiduainete hügieeni kohta) (10) artiklis 4 osutatud üld- ja erihügieenimeetmed. Määruses (EÜ) nr 2073/2005 on sätestatud ametlike kontrollide raames teatavates kalandustoodetes histamiini esinemise avastamiseks kasutatav analüütiline standardmeetod. Seda, kuidas standardmeetod mõjutab tundlikkust ja spetsiifilisust, tuleks hinnata Codex Alimentarius'e standardi AOAC 977.13 (11) järgi. Uuringu peaks läbi viima Teadusuuringute Ühiskeskus (JRC).
            
         
               (7)
            
            
               Oleks vaja kaaluda võimalust vaadata läbi praegu kehtivad liha kontrollimise eeskirjad, mis on sätestatud Euroopa Parlamendi ja nõukogu 29. aprilli 2004. aasta määruses (EÜ) nr 854/2004 (millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks) (12). Sedalaadi pilootuuringute tulemuste hindamise uuringutega koos tuleks 2011. aastal korraldada mitu konverentsi ja kohtumist, et arutada neid teemasid liikmesriikide ja kolmandate riikide pädevate asutustega, sidusrühmade esindajatega ja rahvusvaheliste teadusorganisatsioonidega.
            
         
               (8)
            
            
               Euroopa Parlamendi ja nõukogu 12. märtsi 2001. aasta direktiivis 2001/18/EÜ (geneetiliselt muundatud organismide tahtliku keskkonda viimise kohta) (13) ning Euroopa Parlamendi ja nõukogu 22. septembri 2003. aasta määruses (EÜ) nr 1829/2003 (geneetiliselt muundatud toidu ja sööda kohta) (14) on kehtestatud tingimused geneetiliselt muundatud organismide, neid sisaldavate toodete või neist saadud toodete turule laskmise ja kasutamise kohta Euroopa Liidus. Mõlema õigusakti sätete järgimise kontrollimiseks tehtavate ametlike kontrollide läbiviimise eeskirjad on sätestatud määruses (EÜ) nr 882/2004. 2010. ja 2011. aastal on läbi viidud kaks hindamist, et teha kindlaks, kuivõrd kõnealune õiguslik raamistik on täitnud oma eesmärki kaitsta inimeste ja loomade tervist ning keskkonda ja tarbijate huve, tagades samal ajal siseturu tõhusa toimimise. Tuleks uurida veel selliseid teemasid, mida neis hindamistes põhjalikult ei käsitletud, näiteks toodetel GMOde puudumist käsitlevat märgistust. Tuleks korraldada ka konverentse, et saada rohkem teada sellest, kuidas liikmesriigid praegu GMOsid käsitlevaid õigusakte on rakendanud, ja mille kaudu tagataks komisjoni 15. aprilli 2011. aasta aruande „GMOde viljelemise sotsiaalmajandusliku mõju kohta” (15) järgsete meetmete rakendamine, nagu oli nõutud 2008. aasta detsembris vastu võetud nõukogu järeldustes.
            
         
               (9)
            
            
               Euroopa Parlamendi ja nõukogu 16. detsembri 2008. aasta määruses (EÜ) nr 1333/2008 (toidu lisaainete kohta) (16) ning Euroopa Parlamendi ja nõukogu 16. detsembri 2008. aasta määruses (EÜ) nr 1334/2008 (mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi) (17) on sätestatud uued eeskirjad toidu lisaainete ning lõhna- ja maitseainete kohta, eesmärgiga kindlustada siseturu tõhus toimimine, tagades samas inimeste tervise kaitse ja tarbijakaitse (sealhulgas tarbijate huvide kaitse) kõrge taseme. 2011. aasta 20. jaanuarist rakendatakse mõlemaid õigusakte. Sidusrühmi ja tarbijaid tuleks uutest õigusaktidest ja nendes sätestatud eeskirjadest teavitada, samuti tuleks sidusrühmade ning tarbijate teadlikkuse tõstmise ja uute eeskirjade rakendamise eesmärgil rääkida nende õigusaktide edasisest rakendamisest ja mõjust.
            
         
               (10)
            
            
               Käesolev rahastamisotsus võib hõlmata ka hilinenud makse eest tasumisele kuuluvat viivist vastavalt finantsmääruse artiklile 83 ja rakenduseeskirjade artikli 106 lõikele 5.
            
         
               (11)
            
            
               Käesoleva otsuse kohaldamiseks on asjakohane määratleda mõiste „oluline muudatus” rakenduseeskirjade artikli 90 lõike 4 tähenduses,
            
         ON TEINUD JÄRGMISE OTSUSE:
   Artikkel 1
   Võetakse vastu lisas esitatud aastane töökava määruse (EÜ) nr 882/2004 artikli 66 lõike 1 punkti c rakendamiseks.
   Töökava kujutab endast rahastamisotsust finantsmääruse artikli 75 tähenduses.
   Artikkel 2
   Töökava rakendamiseks käesoleva otsusega ettenähtud toetuse maksimummäär on 1 095 000 EUR, mida rahastatakse järgmisest Euroopa Liidu 2011. aasta üldeelarve eelarvereast:
   
               —
            
            
               eelarverida nr 17. 04. 07. 01: 1 095 000 EUR.
            
         Need assigneeringud võivad hõlmata ka hilinenud makse eest tasumisele kuuluvat viivist.
   Artikkel 3
   Töökavaga seotud konkreetsete meetmete toetuse summa kumulatiivsed muudatusi, mis ei ületa 10 % artiklis 2 sätestatud toetuse summa maksimummäärast, ei käsitata oluliste muudatustena määruse (EÜ, Euratom) nr 2342/2002 artikli 90 lõike 4 tähenduses, tingimusel et muudatused ei mõjuta märkimisväärselt töökava olemust ja eesmärke.
   Eelarvevahendite käsutaja võib selliseid muudatusi teha kooskõlas usaldusväärse finantsjuhtimise ja proportsionaalsuse põhimõtetega.
   Artikkel 4
   Käesolev otsus on adresseeritud volitatud eelarvevahendite käsutajatele.
   
      Brüssel, 12. september 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 248, 16.9.2002, lk 1.
   
      (2)  EÜT L 357, 31.12.2002, lk 1.
   
      (3)  ELT L 165, 30.4.2004, lk 1.
   
      (4)  ELT L 325, 12.12.2003, lk 1.
   
      (5)  EFSA Journal 2010; 8(1):1437.
   
      (6)  EFSA Journal 2010; 8(4):1547.
   
      (7)  ELT L 139, 30.4.2004, lk 55.
   
      (8)  ELT L 314, 1.12.2009, lk 10.
   
      (9)  ELT L 338, 22.12.2005, lk 1.
   
      (10)  ELT L 139, 30.4.2004, lk 1.
   
      (11)  http://www.codexalimentarius.net
   
      (12)  ELT L 139, 30.4.2004, lk 206.
   
      (13)  EÜT L 106, 17.4.2001, lk 1.
   
      (14)  ELT L 268, 18.10.2003, lk 1.
   
      (15)  KOM(2011) 214.
   
      (16)  ELT L 354, 31.12.2008, lk 16.
   
      (17)  ELT L 354, 31.12.2008, lk 34.
   
      LISA
      
         Määrus (EÜ) nr 882/2004 – 2011. aasta töökava
      
      1.   Sissejuhatus
      
      Programmis on 2011. aastaks ette nähtud kaheksa rakendusmeedet. Vastavalt määruse (EÜ) nr 882/2004 artikli 66 lõike 1 punktile c, milles käsitletakse liidu rahalist toetust selle määruse kohaldamise tagamiseks vajalike meetmete jaoks, on eelarve jaotus ja peamised meetmed järgmised:
      Hanked (otsese tsentraliseeritud eelarve täitmise raames):
      
                  —
               
               
                  Kampülobakteri ja Salmonella esinemissageduse vähendamise eesmärkide määratlemise kulude ja tulude analüüs toiduahela asjakohaste etappide kaupa: 200 000 eurot
               
            
                  —
               
               
                  Võimalike uute eeskirjade mõju hindamised, mis tehakse toiduhügieeni käsitlevate õigusaktide läbivaatamise raames, eelkõige seoses määruse (EÜ) nr 853/2004 (millega sätestatakse loomset päritolu toidu hügieeni erieeskirjad) teatavate sätete puhul tehtavate eranditega seotud üleminekumeetmete lõppemisega: 150 000 eurot
               
            
                  —
               
               
                  Analüütilise standardmeetodi mõju hindamine (meetodit kasutatakse määrusega (EÜ) nr 2073/2005 (toiduainete mikrobioloogiliste kriteeriumide kohta) ettenähtud toiduohutuskriteeriumi (histamiini sisaldus) puhul ning mõju hindamise käigus uuritakse meetodi spetsiifilisust ja tundlikkust võrreldes Codex Alimentarius'e standardiga AOAC 977.13: 55 000 eurot
               
            
                  —
               
               
                  Praegu kehtiva liha kontrollimise süsteemi läbivaatamisega seonduvad uuringud: pilootuuringute tulemuste hindamise analüüs, sealhulgas eeldatavate kulude ja tulude analüüs seoses uute lähenemisviiside katsetamisega liha hügieeni kontrolli osas, nagu on ette nähtud määruse (EÜ) nr 854/2004 (millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks) artikli 17 lõike 4 punkti a alapunktis iii: 100 000 eurot
               
            
                  —
               
               
                  Konverentsid ja kohtumised liikmesriikide ja kolmandate riikide pädevate asutuste, sidusrühmade esindajate ja rahvusvaheliste teadusorganisatsioonide osavõtul, et vaadata läbi praegu kehtivad liha kontrollimise eeskirjad, mis on sätestatud määruses (EÜ) nr 854/2004 (millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks): 100 000 eurot
               
            
                  —
               
               
                  Uuringud GMOdega seonduvatel teemadel: 300 000 eurot
               
            
                  —
               
               
                  Konverentsid GMOsid käsitlevate õigusaktide rakendamise ja GMOde viljelemise sotsiaalmajandusliku mõju teemadel: 40 000 eurot
               
            
                  —
               
               
                  Sidusrühmadele ja tarbijatele ettenähtud teabepakett toidu lisaainete ning lõhna- ja maitseainete kohta (teabeleht, taskuteatmik, veebisait, video, pressikonverents ja/või pressiteade): 150 000 eurot
               
            2.   2011. aasta töökava – Hanked
      
      Eelarveliste vahendite kogusumma, mis on 2011. eelarveaastal hangeteks ette nähtud, on 1 095 000 eurot.
      2.1.   Kampülobakteri ja Salmonella esinemissageduse vähendamise eesmärkide määratlemise kulude ja tulude analüüs toiduahela asjakohaste etappide kaupa
      
      ÕIGUSLIK ALUS
      Määruse (EÜ) nr 882/2004 artikli 66 lõike 1 punkt c.
      EELARVERIDA
      Eelarverida: 17 04 07 01
      KAVANDATUD LEPINGUTE SOOVITUSLIK ARV JA LIIK
      Üks leping
      KAVANDATUD LEPINGUTE VALDKOND (VÕIMALUSE KORRAL)
      Kampülobakteri ja Salmonella esinemissageduse vähendamise eesmärkide määratlemise kulude ja tulude analüüs toiduahela asjakohaste etappide kaupa vastavalt määruse (EÜ) nr 2160/2003 (Salmonella ja teiste konkreetsete toidupõhiste zoonootilise toimega mõjurite kontrolli kohta) artikli 4 lõike 4 punktile a
      RAKENDAMINE
      Otsene tsentraliseeritud
      HANKEMENETLUSE ALUSTAMISE SOOVITUSLIK AJAKAVA
      2011. aasta kolmas või neljas kvartal
      PAKKUMISMENETLUSE SOOVITUSLIK SUMMA
      200 000 eurot
      ERILEPING (VAJADUSE KORRAL)
      Ühe konkreetse teenuslepingu sõlmimine raamlepingu SANCO/2008/01/055 raames
      2.2.   Võimalike uute eeskirjade mõju hindamine toiduhügieeni käsitlevate õigusaktide läbivaatamise raames, eelkõige seoses määruse (EÜ) nr 853/2004 (millega sätestatakse loomset päritolu toidu hügieeni erieeskirjad) teatavate sätete puhul tehtavate eranditega seotud üleminekumeetmete lõppemisega
      
      ÕIGUSLIK ALUS
      Määruse (EÜ) nr 882/2004 artikli 66 lõike 1 punkt c.
      EELARVERIDA
      Eelarverida: 17 04 07 01
      KAVANDATUD LEPINGUTE SOOVITUSLIK ARV JA LIIK
      Üks leping
      KAVANDATUD LEPINGUTE VALDKOND (VÕIMALUSE KORRAL)
      Võimalike uute eeskirjade mõju hindamine toiduhügieeni käsitlevate õigusaktide läbivaatamise raames, eelkõige seoses määruse (EÜ) nr 853/2004 (millega sätestatakse loomset päritolu toidu hügieeni erieeskirjad) teatavate sätete puhul tehtavate eranditega seotud üleminekumeetmete lõppemisega
      RAKENDAMINE
      Otsene tsentraliseeritud
      HANKEMENETLUSE ALUSTAMISE SOOVITUSLIK AJAKAVA
      2011. aasta kolmas või neljas kvartal
      PAKKUMISMENETLUSE SOOVITUSLIK SUMMA
      150 000 eurot
      ERILEPING (VAJADUSE KORRAL)
      Ühe konkreetse teenuslepingu sõlmimine raamlepingu SANCO/2008/01/055 raames
      2.3.   Analüütilise standardmeetodi mõju hindamine (meetodit kasutatakse määrusega (EÜ) nr 2073/2005 ettenähtud toiduohutuskriteeriumi (histamiini sisaldus) puhul ning mõju hindamise käigus uuritakse meetodi spetsiifilisust ja tundlikkust võrreldes Codex Alimentarius'e standardiga AOAC 977.13
      
      ÕIGUSLIK ALUS
      Määruse (EÜ) nr 882/2004 artikli 66 lõike 1 punkt c.
      EELARVERIDA
      Eelarverida: 17 04 07 01
      KAVANDATUD LEPINGUTE SOOVITUSLIK ARV JA LIIK
      Üks halduskokkulepe
      KAVANDATUD LEPINGUTE VALDKOND (VÕIMALUSE KORRAL)
      Analüütilise standardmeetodi mõju hindamine (meetodit kasutatakse määrusega (EÜ) nr 2073/2005 (toiduainete mikrobioloogiliste kriteeriumide kohta) ettenähtud toiduohutuskriteeriumi (histamiini sisaldus) puhul ning mõju hindamise käigus uuritakse meetodi spetsiifilisust ja tundlikkust võrreldes Codex Alimentarius'e standardiga AOAC 977.13
      RAKENDAMINE
      Otsene tsentraliseeritud
      HANKEMENETLUSE ALUSTAMISE SOOVITUSLIK AJAKAVA
      2011. aasta kolmas või neljas kvartal
      PAKKUMISMENETLUSE SOOVITUSLIK SUMMA
      55 000 eurot
      ERILEPING (VAJADUSE KORRAL)
      Halduskokkuleppe sõlmimine Euroopa Komisjoni Teadusuuringute Ühiskeskusega (JRC)
      2.4.   Liha kontrollimise praegu kehtiva süsteemi läbivaatamisega seonduvad uuringud
      
      ÕIGUSLIK ALUS
      Määruse (EÜ) nr 882/2004 artikli 66 lõike 1 punkt c.
      EELARVERIDA
      Eelarverida: 17 04 07 01
      KAVANDATUD LEPINGUTE SOOVITUSLIK ARV JA LIIK
      Üks või mitu lepingut
      KAVANDATUD LEPINGUTE VALDKOND (VÕIMALUSE KORRAL)
      Eeldatavate kulude ja tulude ning pilootuuringute analüüs seoses uute lähenemisviisidega liha kontrollimisel, nagu on ette nähtud määruse (EÜ) nr 854/2004 (millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks) artikli 17 lõike 4 punkti a alapunktis iii
      RAKENDAMINE
      Otsene tsentraliseeritud
      HANKEMENETLUSE ALUSTAMISE SOOVITUSLIK AJAKAVA
      2011. aasta kolmas või neljas kvartal
      PAKKUMISMENETLUSE SOOVITUSLIK SUMMA
      100 000 eurot
      ERILEPING (VAJADUSE KORRAL)
      Ühe või mitme konkreetse teenuslepingu sõlmimine raamlepingu SANCO/2008/01/055 raames
      2.5.   Konverentsid ja kohtumised, mille teemaks on liha kontrollimist käsitlevate praeguste eeskirjade läbivaatamine
      
      ÕIGUSLIK ALUS
      Määruse (EÜ) nr 882/2004 artikli 66 lõike 1 punkt c.
      EELARVERIDA
      Eelarverida: 17 04 07 01
      KAVANDATUD LEPINGUTE SOOVITUSLIK ARV JA LIIK
      Üks või mitu lepingut
      KAVANDATUD LEPINGUTE VALDKOND (VÕIMALUSE KORRAL)
      Konverentsid ja kohtumised liikmesriikide ja kolmandate riikide pädevate asutuste, sidusrühmade esindajate ja rahvusvaheliste teadusorganisatsioonide osavõtul, et vaadata läbi praegu kehtivad liha kontrollimise eeskirjad, mis on sätestatud määruses (EÜ) nr 854/2004 (millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks)
      RAKENDAMINE
      Otsene tsentraliseeritud
      HANKEMENETLUSE ALUSTAMISE SOOVITUSLIK AJAKAVA
      2011. aasta kolmas või neljas kvartal
      PAKKUMISMENETLUSE SOOVITUSLIK SUMMA
      100 000 eurot
      ERILEPING (VAJADUSE KORRAL)
      Ühe või mitme konkreetse teenuslepingu sõlmimine raamlepingu SANCO/2009/A1/005/Lot 2 raames
      2.6.   Uuringud GMOdega seonduvatel teemadel
      
      ÕIGUSLIK ALUS
      Määruse (EÜ) nr 882/2004 artikli 66 lõike 1 punkt c
      EELARVERIDA
      Eelarverida: 17 04 07 01
      KAVANDATUD LEPINGUTE SOOVITUSLIK ARV JA LIIK
      Üks või mitu lepingut, sõltuvalt kahe käimasoleva hindamise tulemustest
      KAVANDATUD LEPINGUTE VALDKOND (VÕIMALUSE KORRAL)
      Uuringud teemadel, mida GMOsid käsitlevate ELi õigusaktide kahe hindamise käigus siiani põhjalikult ei ole uuritud
      RAKENDAMINE
      Otsene tsentraliseeritud
      HANKEMENETLUSE ALUSTAMISE SOOVITUSLIK AJAKAVA
      2011. aasta kolmas või neljas kvartal
      PAKKUMISMENETLUSE SOOVITUSLIK SUMMA
      300 000 eurot
      ERILEPING (VAJADUSE KORRAL)
      Ühe või mitme konkreetse teenuslepingu sõlmimine raamlepingu SANCO/2008/01/055 raames
      2.7.   Konverentside seeria GMOsid käsitlevate õigusaktide rakendamise ja GMOde viljelemise sotsiaalmajandusliku mõju teemadel
      
      ÕIGUSLIK ALUS
      Määruse (EÜ) nr 882/2004 artikli 66 lõike 1 punkt c
      EELARVERIDA
      Eelarverida: 17 04 07 01
      KAVANDATUD LEPINGUTE SOOVITUSLIK ARV JA LIIK
      Üks või mitu lepingut, sõltuvalt korralduslikest ja logistilistest asjaoludest.
      KAVANDATUD LEPINGUTE VALDKOND (VÕIMALUSE KORRAL)
      Konverentside seeria GMOsid käsitlevate õigusaktide rakendamise ja GMOde viljelemise sotsiaalmajandusliku mõju teemadel
      RAKENDAMINE
      Otsene tsentraliseeritud
      HANKEMENETLUSE ALUSTAMISE SOOVITUSLIK AJAKAVA
      2011. aasta kolmas või neljas kvartal
      PAKKUMISMENETLUSE SOOVITUSLIK SUMMA
      40 000 eurot
      ERILEPING (VAJADUSE KORRAL)
      Ühe või mitme konkreetse teenuslepingu sõlmimine raamlepingu SANCO/2009/A1/005/Lot 2 raames
      2.8.   Sidusrühmade ja tarbijate teabepakett toidu lisaainete ning lõhna- ja maitseainete kohta
      
      ÕIGUSLIK ALUS
      Määruse (EÜ) nr 882/2004 artikli 66 lõike 1 punkt c
      EELARVERIDA
      Eelarverida: 17 04 07 01
      KAVANDATUD LEPINGUTE SOOVITUSLIK ARV JA LIIK
      Viis lepingut, kui tööd ei saa ära teha komisjoni siseselt
      KAVANDATUD LEPINGUTE VALDKOND (VÕIMALUSE KORRAL)
      Sidusrühmade ja tarbijate teabepakett, mis sisaldab lubatud toidu lisaainete ning lõhna- ja maitseainete loetelusid ning nende ainete kasutamistingimusi:
      
                  —
               
               
                  teabeleht oluliste faktide ning sagedasti esitatavate küsimuste ja nende vastustega;
               
            
                  —
               
               
                  taskuteatmik, mille põhjal tarbijad saavad toitu ostes lisaaineid määratleda;
               
            
                  —
               
               
                  veebisait linkidega andmebaasidele;
               
            
                  —
               
               
                  video, milles juhitakse tähelepanu veebisaidile;
               
            
                  —
               
               
                  pressikonverents ja/või pressiteade sidusrühmadele ja tarbijatele ettenähtud teabepaketi loomise kohta.
               
            RAKENDAMINE
      Otsene tsentraliseeritud
      HANKEMENETLUSE ALUSTAMISE SOOVITUSLIK AJAKAVA
      2011. aasta kolmas või neljas kvartal
      PAKKUMISMENETLUSE SOOVITUSLIK SUMMA
      150 000 eurot
      ERILEPING (VAJADUSE KORRAL)
      Ei kohaldata